20.1.88 Επίσημη Εφημερίδα των Ευρωπαϊκών Κοινοτήτων Αριθ. C 15/13 
Πρόταση κανονισμού (ΕΟΚ) του Συμβουλίου για την αναθεώρηση του πολυετούς προγράμματος 
έρευνας για την Ευρωπαϊκή Κοινότητα στον τομέα της βιοτεχνολογίας (1985-1989) 
COM(87)481 τελικό 
(Υποβληθείσα από την Επιτροπή στο Συμβούλιο στις 29 Οκτωβρίου 1987) 
(88/C 15/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 130 π παράγραφος 2, 
την πρόταση της Επιτροπής, 
σε συνεργασία με το Ευρωπαϊκό Κοινοβούλιο, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι το άρθρο 130 ι της συνθήκης προβλέπει ότι η εφαρμογή 
του προγράμματος-πλαισίου γίνεται μέσω ειδικών προγραμ­
μάτων που διεξάγονται στο εσωτερικό κάθε δράσης' ότι το 
Συμβούλιο, θεσπίζοντας το πρόγραμμα-πλαίσιο των κοινο­
τικών δραστηριοτήτων στην τεχνολογικών Ε & Α (1987-
1991), αναγνωρίζει το ενδιαφέρον της εκμετάλλευσης και 
αξιοποίησης των βιολογικών πόρων και ιδιαίτερα της βιο­
τεχνολογίας " 
ότι το Συμβούλιο με την απόφαση 85/195/ΕΟΚ(') θέσπισε 
πολυετές πρόγραμμα ερευνητικής δράσης και κατάρτισης, 
για την Ευρωπαϊκή Οικονομική Κοινότητα στον τομέα 
της βιοτεχνολογίας- ότι στο άρθρο 3 της απόφασης 
85/195/ΕΟΚ προβλέπεται η αναθεώρηση του προγράμματος 
κατά το δεύτερο έτος εφαρμογής του · 
ότι η επανεξέταση που πραγματοποιήθηκε, και της οποίας 
τα πορίσματα διαβιβάστηκαν στο Συμβούλιο στις 21 Μαίου 
1986 (2), οδήγησε την Επιτροπή να υποβάλει πρόταση ανα­
θεώρησης του προγράμματος ώστε να είναι δυνατό ν' αντα­
ποκριθεί στο στόχο που του έχει τεθεί-
ότι η εφαρμογή του προγράμματος έρευνας και κατάρτισης 
της Ευρωπαϊκής Οικονομικής Κοινότητας στον τομέα της 
βιοτεχνολογίας αποδείχθηκε μέχρι στιγμής ανεπαρκής για 
την εγκατάσταση σε κλίμακα ανάλογη με τις πολλαπλές 
συνέπειες της βιοτεχνολογίας στη γεωργία, τη βιομηχανία 
και το περιβάλλον, δικτύων διακρατικής συνεργασίας η 
οποία θα περιλάβει τα διάφορα επίπεδα κινδύνων και την 
εκτίμηση τους' 
ότι ο τομέας της βιοπληροφορικής απαιτεί και την εξασφά­
λιση της σύστασης ολοκληρωμένων δικτύων για την αποθή­
κευση, κυκλοφορία και επεξεργασία βιολογικών δεδομένων 
και την περαιτέρω προώθηση των μεθόδων προσέγγισης με 
τη βοήθεια υπολογιστή στη βιοτεχνολογική έρευνα' 
ότι είναι απαραίτητο να ενταθούν οι δραστηριότητες κατάρ­
τισης και να αναπτυχθούν προγράμματα κατάρτισης τα οποία να προβλέπουν ιδίως την οργάνωση συντόμων εντα­
τικών εκπαιδευτικών συναντήσεων εργασίας (workshops), ο 
συνδυασμός των οποίων επιτρέπει στους επιστήμονες 
ερευνητές των κρατών μελών να επωφεληθούν από όλες τις 
δυνατότητες έρευνας και επιστημονικής εμπειρίας στην Κοι­
νότητα ' 
ότι είναι απαραίτητο να αυξηθεί η συμμετοχή της κοινο­
τικής βιομηχανίας στις δραστηριότητες και τα αποτελέσμα­
τα τα οποία προέρχονται από ερευνητική εργασία βάσει 
συμβάσεων · 
ότι είναι απαραίτητο να ενταθούν οι διεξαγόμενες συντονι­
στικές δραστηριότητες, παράλληλα με την κοινοτική προσπά­
θεια σε θέματα έρευνας και κατάρτισης, ώστε να βελτιωθεί 
η συνοχή μεταξύ εθνικών και κοινοτικών δραστηριοτήτων 
στον τομέα της βιοτεχνολογίας' 
ότι η πρόσφατη εμφάνιση ορισμένων κρισίμων τομέων βιο­
λογικών επιστημών (π.χ. χαρτογράφηση και προσδιορισμός 
της αλληλουχίας των γονιδίων, και εκμετάλλευση αυτών) θα 
καταλήξει σε σχετική εξασθένηση της κοινοτικής βιοτεχνο­
λογίας, εκτός εάν ξεκινήσει ταχεία διερευνητική δραστη­
ριότητα πριν ετοιμασθεί νέο πρόγραμμα βιοτεχνολογικής 
Ε & Α για το διάστημα 1990-1994' 
ότι είναι αναγκαία η συμμετοχή της Ισπανίας και της Πορ­
τογαλίας στο σύνολο των δραστηριοτήτων που προβλέ­
πονται από το πρόγραμμα' 
ότι έχει διατυπωθεί η γνώμη της Επιτροπής για την Επιστη­
μονική και Τεχνική Έρευνα (CREST), 
ΑΠΟΦΑΣΙΖΕΙ: 
Αρθρο Ι 
Το πρόγραμμα ερευνητικής δράσης της Ευρωπαϊκής Οικονο­
μικής Κοινότητας στον τομέα της βιοτεχνολογίας (1985-
1989) αναθεωρείται βάσει των σημείων που αναφέρονται 
στο παράρτημα. 
Άρθρο 2 
Οι πιστώσεις που είναι αναγκαίες για την εντατικοποίηση 
και τη διεύρυνση των δραστηριοτήτων που προβλέπονται 
στην αναθεώρηση αυτή, και στις οποίες πρέπει να προστε­
θούν οι πιστώσεις που έχουν ήδη χορηγηθεί στο πρό­
γραμμα, εκτιμώνται σε 20 εκατομμύρια ECU, συμπεριλαμ­
βανομένων και των δαπανών για πρόσθετο προσωπικό 
πέντε υπαλλήλων. 
(') ΕΕ αρώ. L 83 της 25. 3. 1985, σ. 1. 
(2) COM(86) 272 τελικό. 
Αριθ. C 15/14 Επίσημη Εφημερίδα των Ευρωπαϊκών Κοινοτήτων 20.1.88 
ΠΑΡΑΡΤΗΜΑ 
ΑΝΑΘΕΩΡΗΣΗ ΤΟΥ ΠΟΑΥΕΤΟΥΣ ΠΡΟΓΡΑΜΜΑΤΟΣ ΕΡΕΥΝΗΤΙΚΗΣ ΔΡΑΣΗΣ ΓΙΑ ΤΗΝ ΕΥΡΩΠΑΪΚΗ 
ΟΙΚΟΝΟΜΙΚΗ ΚΟΙΝΟΤΗΤΑ ΣΤΟΝ ΤΟΜΕΑ ΤΗΣ ΒΙΟΤΕΧΝΟΛΟΓΙΑΣ 
(1985-1989) 
— Εντατικοποίηση της τρέχουσας ερευνητικής προσπάθειας στον τομέα του προγράμματος που αφορά την 
εκτίμηση των κινδύνων οι οποίοι συνδέονται με τη σύγχρονη τεχνολογία, και ιδίως με την εκούσια ελευθέρωση 
στο περιβάλλον οργανισμών οι οποίοι έχουν υποστεί επεξεργασία βάσει των μεθόδων της γεννητικής μηχα­
νικής. 
— Εντατικοποίηση της τρέχουσας ερευνητικής προσπάθειας στον τομέα της πληροφορικής τεχνολογίας με έμφαση 
στην επεξεργασία δεδομένων που αναφέρονται στις συλλογές καλλιεργειών, στον προσδιορισμό της αλληλου­
χίας γονιδίων και στην κατάρτιση μοντέλλων πρωτεϊνών. 
— Αύξηση του αριθμού των τρεχουσών δραστηριοτήτων (επισκέψεις, δημοσιεύσεις, ηλεκτρονικά κυκλώματα, συ­
νεδριάσεις, θερινές εκπαιδευτικές συναντήσεις εργασίας (workshops) ... με σκοπό την έγκαιρη διάδοση της 
πληροφορίας σχετικά με το πρόγραμμα και τα αποτελέσματα της έρευνας' συμμετοχή της κοινοτικής βιομηχα­
νίας στις ερευνητικές δραστηριότητες και στη χρήση των δεδομένων, υλικών και μεθόδων που είναι δυνατόν να 
προκύψουν από την ερευνητική εργασία βάσει συμβάσεων. 
— Μελέτες και πειραματικά σχέδια σκοπιμότητας για την προετοιμασία των μελλοντικών κοινοτικών δρα­
στηριοτήτων Ε & Α στη βιοτεχνολογία κατά τη διάρκεια της περιόδου 1990-1994. 
— Εντατικοποίηση, σε όλους τους τομείς του τρέχοντος προγράμματος, των δραστηριοτήτων κατάρτισης. 
— Προσαρμογή των πόρων (σε εργατικό δυναμικό) της ενέργειας συντονισμού στις ανάγκες που καθορίζονται 
από το περιεχόμενο του προγράμματος. 
— Διεύρυνση του συνόλου των δραστηριοτήτων που προβλέπονται από το πρόγραμμα προκειμένου να περιλάβουν 
την Ισπανία και την Πορτογαλία.